Abasawo abajanjaba ekirwadde kya Ebola mu district ye Kassanda ne Mubende, bawadde nsalessale wa lunaku lwa leero okuteeka wansi ebikola,ssinga luyitawo nga government tebasasudde nsako yabwe.
Abasawo bano batendekebwa government okwanganga Ebola bweyabalukawo mu mwezi gwa October, kyokka bagamba nti bawezezza omwezi mulamba nga tebafuna wadde ekikumi.
Dr Herbert Luswata, ssaabawandiisi wekibiina ekigatta abasawo mu ggwanga ekya Uganda Medical Association, (UMA), agamba nti government esanidde okusasulanga abasawo mu budde, baleme okukolera mu kuteebereza.
Bano bagamba nti n’endagaano ezibakakasa ku mirimu tezinaba kubaweebwa, sso nga bakola butaweera okutaasa bannauganda
Wabula bano, Dr. Jane Ruth Achenge Ocero, minister w’eby’obulamu, abaanukudde naagamba nti mwenyamivu okulaba nti abasawo essira baliteeka nnyo ku nsimbi mu kifo ky’okusooka okukola emirimu ejibawebwa, nabakakasa nti ekyendagaano government yakuzikola era erina emikutu gyeyitamu okuzigaba.
Dr. Achenge kyokka musanyufu nti ekirwadde kya Ebola kyongedde okukendeera mu ggwanga era nti batandise okubala ennaku, ssinga 21 ziggwako nga tewali muntu yenna azuuliddwa nekirwadde bakulangirira nti Ebola yaweddewo mu ggwanga.
Agambye abakyali mu muggalo Kassanda ne Mubende balina okulindako ebbanga eryabaweebwa, ligwako ku nkomerero ya wiiki eno.
Werutuukidde leero nga abalwadde abaazuulibwamu ebola bali 141, mu malwaliro waliyo 7 bokka, 79 bajjanjabiddwa nebawona ate 55 bebaafudde.
Bisakiddwa:Ddungu Davis
lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn